האילן הזקן
שימו לב לאילן הזקן; ציפורים לא רצו לקנן בו; העוברים ושבים על פניו; שום דבר לא מצאו מעניין בו; פערים בנופו; כבר ניבאו את סופו; ואיפה ואיפה ואיפה העלווה; שנתנה לנו צל ושלום ושלווה.; האילן הזקן להוריק ממאן; הוא כאילו אבוד, הוא כאילו נגמר; האילן הזקן מיותר - אבל; יש לו סוד קטן; שיש לכל אילן; הוא יודע איך לצמוח עם הזמן; שימו לב לאילן הזקן ; הוא כאילו יצא מהדעת; ופתאום לתקופת השנה; התמלא הוא פריחה משגעת; מתפקע מצחוק, בורוד וירוק; האילן מציית לחוקים משלו; וחורץ לשונו לעולם כולו.; לא בדק במיוחד; אם זה כבר ט"ו בשבט; וכמו כן, הלא לא נבדקה הידיעה; אם זו כן שקדיה; או זו לא שקדיה -; כל אילן יש לו סוד קטן; הוא יודע איך לצמוח עם הזמן.; שימו לב לאילן הזקן; ציפורים כבר שבות לקנן בו; העוברים ושבים מצידם; מרימים את הראש לעיין בו; איש אחד במגדיר התבונן והעיר; שאולי זו מגנוליה, אולי זה לילך; ואולי כליל החורש ששב ופרח.; הוא הוכר במהירות כאתר תיירות; וקיבל תעודה חתומה ממוספרת; ופרס ישראל לפריחה מאוחרת; כל אילן יש לו סוד קטן; הוא יודע איך לצמוח עם הזמן; כל אילן; 